ID-DEĊIŻJONI TAL-KUMMISSJONI
tat-28 ta' Jannar 2005
li temenda l-Annessi I u II tad-Deċiżjoni 2003/634/KE li tapprova l-programmi għall-finijiet ta' kisba ta' stat ta' żoni approvati u ta' farm tal-ħut approvati f'żoni li mhumiex approvati fl-ambitu ta' l-eżistenza tas-settiċemija emorraġika virali (VHS) u tan-nekrożi omeopatika infettiva (IHN) fil-ħut
(innotifikata fid-dokument bin-numru C(2005) 148)
(Test b'rilevanza għaż-ŻEE)
(2005/67/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kondizzjonijiet ta' saħħa ta' l-annimal li jirregolaw il-bejgħ fis-suq ta' annimali minn akkwakultura u ta' prodotti minn akkwakultura (1), u b'mod partikolari Artikoli 10(2) tagħha,
Billi:
(1)
Id-Deċiżjoni tal-Kummissjoni 2003/634/KE (2) tapprova u telenka l-programmi li ġew sottomessi mid-diversi Stati Membri. Il-programmi huma maħtura sabiex sussegwentament l-Istati Membri jkunu jistgħu jibdew proċeduri għal żona, jew għal farm tal-ħut li jinstab f'żona mhux approvata, li jiksbu stat ta' żona approvata jew ta' farm tal-ħut approvat li jinsab f'żona mhux approvata, fl-ambitu ta' l-eżistenza ta' wieħed jew iktar mill-mard tal-ħut tas-settiċemija virali emorraġika (VHS) u tan-nekrożi omeopatika infettiva (IHN).
(2)
Permezz ta' ittra ta' l-20 ta' April 2004, Ċipru applikaw għall-approvazzjoni tal-programm li ser jidħol fis-seħħ fit-territorju kollu ta' Ċipru. L-applikazzjoni li ġiet sottomessa nstabet konformi ma' l-Artikolu 10 tad-Direttiva 91/67/KEE u għalhekk il-programm għandu jiġi approvat.
(3)
Il-programmi applikabbli għaz-Żona Val Brembana u mal-farm tal-ħut Azienda Troticultura S Cristina fl-Italja ġew finalizzati. Għalhekk, għandhom jiġu mħassra mill-Annessi I u II tad-Deċiżjoni 2003/634/KE.
(4)
Id-Deċiżjoni 2003/634/KE għandha, għalhekk, tiġi emendata b'mod xieraq.
(5)
Il-miżuri pprovduti f'din id-Deċiżjoni huma stipulati b'konformità ma' l-opinjoni tal-Kumitat Permanenti fuq il-Katina Alimentari u s-Saħħa ta' l-Annimal,
ADOTTAT DIN ID-DEĊIŻJONI:
Artikolu 1
Id-Deċiżjoni 2003/634/KE hi emendata kif ġej:
1.
Anness I huwa mibdul bit-test fl-Anness I ta' din id-Deċiżjoni.
2.
Anness II huwa mibdul bit-test fl-Anness II ta' din id-Deċiżjoni.
Artikolu 2
Id-Deċiżjoni hija indirizzata lill-Istati Membri.
Magħmula fi Brussell, fit-28 ta' Jannar 2005.